proxectonos/corpus_dominio_legal_administrativo_tmp huggingface dataset:
RESOLUCIÓN do 10 de xuño de 2014 pola que se amplía o crédito dispoñible para o exercicio 2014 das bases reguladoras das axudas de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013.
Instituto Galego de Promoción Económica — III. Outras disposicións — 13/06/2014

Mediante Resolución do 26 de novembro de 2013 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013 (DOG nº 230, do 2 de decembro), e procedeuse á súa convocatoria para o exercicio 2014, en réxime de concorrencia competitiva. Estas bases foron modificadas mediante Resolución do 24 de marzo de 2014 (DOG nº 61, do 28 de marzo).
Na dita resolución, no seu punto cuarto, establécense os créditos dispoñibles, así como que a Dirección Xeral do Igape poderá ampliar os créditos e modificar as partidas orzamentarias, logo de declaración de dispoñibilidade dos créditos nos termos referidos no artigo 30.2 do Decreto 11/2009, mediante resolución publicada para o efecto.
Tendo en conta o volume de solicitudes recibidas e ao tratar de dar resposta á ampla demanda de axuda, semella oportuno incrementar o importe aprobado para as axudas establecidas nestas bases.
Na súa virtude, e de conformidade coas facultades que teño conferidas,
Único. Amplíase para o exercicio 2014 o crédito establecido na partida 08.A1.741A.4817 en 390.000 € para as axudas do Igape de apoio ás iniciativas abertas de difusión, cofinanciadas polo Fondo Social Europeo, no marco do programa operativo FSE Galicia 2007-2013, que queda establecido do seguinte xeito:
Santiago de Compostela, 10 de xuño de 2014
RESOLUCIÓN do 6 de xuño de 2014 pola que se ordena a publicación do Acordo do Consello da Xunta de Galicia do 5 de xuño de 2014, polo que se declaran festas de Galicia de interese turístico a Festa da Lagosta e da Cociña Mariñeira da Guarda, a Festa da Ameixa do Carril de Vilagarcía de Arousa e o Oenach Atlántico de Narón.
Axencia Turismo de Galicia — III. Outras disposicións — 13/06/2014

En cumprimento do disposto no artigo 28 do Decreto 39/2001, do 1 de febreiro, de refundición en materia do Consello Galego de Turismo, declaración de municipio turístico galego e declaración de festas de Galicia de interese turístico, esta dirección dispón que se publique no Diario Oficial de Galicia o acordo adoptado polo Consello da Xunta na súa reunión do 5 de xuño de 2014 e que a seguir se transcribe:
Declarar festas de Galicia de interese turístico, de conformidade co establecido no Decreto 39/2001, do 1 de febreiro, de refundición en materia do Consello Galego de Turismo, declaración de municipio turístico galego e declaración de festas de Galicia de interese turístico, as seguintes:
A Festa da Lagosta e da Cociña Mariñeira, que se celebra a primeira fin de semana de xullo, no concello da Guarda (Pontevedra).
A Festa da Ameixa do Carril, que se celebra unha fin de semana da segunda quincena de agosto, coincidindo coas festas de San Roque, no concello de Vilagarcía de Arousa (Pontevedra).
O Oenach Atlántico, que se celebra na derradeira fin de semana de xullo, no concello de Narón (A Coruña).
Santiago de Compostela, 6 de xuño de 2014
CORRECCIÓN de erros. Resolución do 8 de maio de 2014 pola que se aproban as bases reguladoras das subvencións aos proxectos dinamizadores das áreas rurais de Galicia para proxectos de equipamentos térmicos de biomasa, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013, e se anuncia a convocatoria para o ano 2014.
Axencia Galega de Desenvolvemento Rural — III. Outras disposicións — 13/06/2014

Advertidos erros na citada resolución, publicada no DOG núm. 92, do 15 de maio de 2014, cómpre facer as oportunas correccións:
Na páxina 21910, artigo 6.
Condicionalidade
, onde di: «Agader reserva para si o dereito a denegar a concesión das subvencións previstas na presente convocatoria para a Administración pública autonómica e para as persoas físicas ou xurídicas de dereito privado, as súas agrupacións e asociacións, de non producirse a modificación do Programa de desenvolvemento rural de Galicia (PDR) 2007-2013 admitindo como beneficiarios da medida 321 as citadas entidades.», debe dicir: «Agader reserva para si o dereito a denegar a concesión das subvencións previstas na presente convocatoria de non aprobarse por parte da Comisión Europea a modificación puntual do Programa de desenvolvemento rural de Galicia (PDR) 2007-2013».
RESOLUCIÓN do 30 de maio de 2014 pola que se procede á publicación da relación dos beneficiarios e o importe das bolsas concedidas ao abeiro da Orde do 17 de febreiro de 2014 pola que se establecen as bases reguladoras e se convocan bolsas de formación en biblioteconomía mediante a formación apoiada por titores en diversos centros bibliotecarios.
Consellería de Cultura, Educación e Ordenación Universitaria — III. Outras disposicións — 13/06/2014

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 7 da Orde do 17 de febreiro de 2014 pola que se establecen as bases reguladoras de formación en materia de bibliotecas e se convocan as correspondentes ao programa 2014, procédese á publicación dos adxudicatarios, suplentes e excluídos.
Obxecto da axuda: as bolsas serán adxudicadas como medio de aprendizaxe das tarefas técnicas que se realizan nas bibliotecas de Galicia así como para a organización e descrición de fondos bibliográficos e actividades bibliotecarias.
Os bolseiros realizarán a súa actividade nos centros aos que sexan destinados e serán coordinados pola Secretaría Xeral de Cultura da Consellería de Cultura, Educación e Ordenación Universitaria.
As bolsas terán unha duración de oito (8) meses contados a partir da data de incorporación que estableza a Secretaría Xeral de Cultura.
Norma reguladora: Orde do 17 de febreiro de 2014 pola que se establecen as bases reguladoras e se convocan bolsas de formación en biblioteconomía mediante a formación apoiada por titores en diversos centros bibliotecarios (DOG núm. 39, do 26 de febreiro).
Crédito orzamentario: da aplicación 09.20.432A.480.0, 188.790 € (cento oitenta e oito mil setecentos noventa euros) do exercicio 2014 e 26.970 € (vinte e seis mil novecentos setenta euros) para o exercicio 2015 e da aplicación 09.20.432A.484.0, 7.534,24 € (sete mil cincocentos trinta e catro euros con vinte e catro céntimos) do exercicio 2014 e 1.076,32 € (mil setenta e seis euros con trinta e dous céntimos) para o exercicio 2015 dos orzamentos xerais da Comunidade Autónoma de Galicia.
Beneficiarios: os beneficiarios e o importe das bolsas figuran no anexo a esta resolución.
Contra esta resolución que pon fin á vía administrativa cabe interpoñer recurso potestativo de reposición no prazo dun mes contado a partir da data de notificación desta aos interesados ou recurso contencioso-administrativo perante o Tribunal Superior de Xustiza de Galicia, no prazo de dous meses contados desde a data de notificación.
Santiago de Compostela, 30 de maio de 2014
ORDE do 25 de xuño de 2014 pola que se autoriza o cambio de denominación do colexio de educación infantil e primaria de Aguiño do concello de Ribeira.
Consellería de Cultura, Educación e Ordenación Universitaria — III. Outras disposicións — 09/07/2014

De conformidade co previsto no artigo 8.1º do Regulamento orgánico das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Santiago de Compostela, 25 de xuño de 2014
ORDE do 1 de xullo de 2014 pola que se fai pública a ampliación do importe existente para a concesión de axudas destinadas á programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia, correspondente ao exercicio 2014, convocadas pola Orde do 23 de decembro de 2013.
Consellería de Traballo e Benestar — III. Outras disposicións — 09/07/2014

A Orde do 23 de decembro de 2013 (DOG nº 6, do 10 de xaneiro de 2014), establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á comunidade autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 23 de decembro de 2013, coa finalidade de facer chegar estas ao maior número de beneficiarios posibles.
Por todo o exposto e no uso das facultades que me foron concedidas,
Artigo único
Primeiro. Amplíase o importe total das axudas que se van conceder ao abeiro da Orde do 23 de decembro de 2013, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2014:
Segundo. Esta modificación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de xullo de 2014
RESOLUCIÓN do 20 de maio de 2014, da Secretaría Xeral de Medios, pola que se dá publicidade dos convenios de colaboración subscritos no primeiro cuadrimestre do ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/07/2014

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase dar publicidade dos convenios de colaboración subscritos pola Secretaría Xeral de Medios e tramitados pola Subdirección Xeral de Réxime Xurídico e Xestión de Medios Audiovisuais no primeiro cuadrimestre do ano 2014, os cales se relacionan no anexo a esta resolución.
Santiago de Compostela, 20 de maio de 2014
RESOLUCIÓN do 25 de xuño de 2014 de cesamento e nomeamento de membros do Comité Ético de Investigación Territorial de Pontevedra-Vigo-Ourense.
Consellería de Sanidade — II. Autoridades e persoal — 09/07/2014

A Secretaría do Comité Ético de Investigación Clínica de Galicia enviou o 19.6.2014 un escrito á Secretaría Xeral Técnica da Consellería de Sanidade onde comunica o cesamento por petición propia dun membro dese comité e un novo nomeamento no seu lugar.
Antecedentes:
Mediante a Resolución do 21 de xaneiro de 2014, que se publicou no DOG núm. 22, do 3.2.2014, concedeuse a acreditación do Comité Territorial de Ética da Investigación de Pontevedra-Vigo-Ourense, estableceuse a súa sede e nomeáronse como membros as persoas que se relacionaban no seu anexo. Entre elas, figuraba Paula Comesaña Alfaro.
Consideracións legais e técnicas:
O Decreto 63/2013, do 11 de abril, regula os comités territoriais de ética da investigación. No relativo á súa composición, o artigo 9.5 sinala que «os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres».
Pola súa banda, o número 6 do artigo 9 do citado Decreto 63/2013, do 11 de abril, dispón que «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou por incumprimento notorio das súas funcións, a criterio do comité, e logo de audiencia do interesado».
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
Revogar o nomeamento de Paula Comesaña Alfaro, pola súa solicitude, como membro do Comité Ético de Investigación Territorial de Pontevedra-Vigo-Ourense.
Así mesmo, nomear a Belén Baltar Trabazo, licenciada en Dereito, procedente da Dirección de Recursos Humanos da Xestión Integrada de Vigo, coa finalidade de manter os requisitos para a acreditación dese comité.
Santiago de Compostela, 25 de xuño de 2014
DECRETO 63/2014, do 27 de maio, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 06/06/2014

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG núm. 133, do 12 de xullo), e no artigo 9.e) do Regulamento de réxime interno deste (DOG núm. 114, do 11 de xuño de 1996), e de acordo coa proposta efectuada pola Universidade de Vigo o 14 de maio de 2014,
Artigo único
Que cese, como membro suplente do Consello Económico e Social de Galicia, Juan C. Surís Regueiro, en representación da Universidade de Vigo.
Santiago de Compostela, vinte e sete de maio de dous mil catorce
DECRETO 64/2014, do 27 de maio, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 06/06/2014

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (DOG núm. 133, do 12 de xullo), e nos artigos 8 e 10 do Regulamento de réxime interno deste (DOG núm. 114, do 11 de xuño de 1996), e de acordo coa proposta efectuada pola Universidade de Vigo o 14 de maio de 2014,
Artigo único
Nomear membro suplente do Consello Económico e Social de Galicia a Xulia González Cerdeira, en representación da Universidade de Vigo.
Santiago de Compostela, vinte e sete de maio de dous mil catorce
CORRECCIÓN de erros. Decreto 57/2014, do 8 de maio, polo que se aproba o Regulamento do Consello Asesor e Consultivo de Xuventude de Galicia.
Consellería de Traballo e Benestar — I. Disposicións xerais — 03/06/2014

Advertido erro no Decreto 57/2014, do 8 de maio, polo que se aproba o Regulamento do Consello Asesor e Consultivo de Xuventude de Galicia, publicado no
Diario Oficial de Galicia
número 101, do 28 de maio de 2014, é preciso facer a seguinte corrección:
Incorporar o anexo I ao dito decreto.
RESOLUCIÓN do 23 de maio de 2014 pola que se dá publicidade das axudas concedidas ao abeiro da Resolución do 10 de outubro de 2013 pola que se aprobaron as bases reguladoras para a concesión, en réxime de concorrencia non competitiva, das subvencións para o fomento da propiedade industrial no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procedeu á súa convocatoria para o ano 2013 (Diario Oficial de Galicia número 198, do 16 de outubro), modificada pola Resolución do 18 de outubro (DOG número 215, do 11 de novembro).
Axencia Galega de Innovación — III. Outras disposicións — 03/06/2014

Por medio da Resolución da Axencia Galega de Innovación do 10 de outubro de 2013 (DOG núm. 196, do 16 de outubro), modificada pola Resolución do 18 de outubro (DOG núm. 215, do 11 de novembro), convocáronse as subvencións para o ano 2013 para o fomento da propiedade industrial no ámbito da Comunidade Autónoma de Galicia.
O artigo 15 das bases da convocatoria dispón: «Cando remate o prazo de presentación de solicitudes, e unha vez revisadas, publicarase no
Diario Oficial de Galicia
a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención».
Na súa virtude, a Axencia Galega de Innovación
Primeiro. Ordenar a publicación no
Diario Oficial de Galicia
das subvencións concedidas con cargo á aplicación orzamentaria 08.A3.741A.771.0 para o fomento da propiedade industrial ao abeiro da Resolución de 10 de outubro de 2013, que figuran no anexo a esta resolución.
Segundo. A Axencia Galega de Innovación adoptará as medidas necesarias para a instrución dos correspondentes expedientes de gasto.
Terceiro. A inobservancia por parte dos beneficiarios de calquera das bases establecidas na convocatoria suporá a perda do dereito a percibir a subvención correspondente.
Cuarto. Contra esta resolución, sen prexuízo de que os interesados poidan exercer calquera outro que consideren procedente, poderán interpor recurso de alzada, no prazo dun mes desde o día seguinte ao da publicación desta resolución no
Diario Oficial de Galicia
, perante o presidente da Axencia Galega de Innovación, segundo o disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común
Santiago de Compostela, 23 de maio de 2014
RESOLUCIÓN do 19 de maio de 2014, da Secretaría Xeral Técnica da Consellería de Traballo e Benestar, pola que se dá publicidade dos convenios de colaboración subscritos por esta consellería no primeiro cuadrimestre do ano 2014.
Consellería de Traballo e Benestar — III. Outras disposicións — 03/06/2014

O artigo 11.1 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade da relación de convenios de colaboración subscritos pola Consellería de Traballo e Benestar durante o primeiro cuadrimestre do ano 2014, que se incorpora como anexo a esta resolución.
Santiago de Compostela, 19 de maio de 2014
RESOLUCIÓN do 26 de maio de 2014, da Secretaría Xeral de Política Lingüística, pola que se conceden as axudas aos proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2013/14 (ED101C).
Consellería de Cultura, Educación e Ordenación Universitaria — III. Outras disposicións — 03/06/2014

Pola Orde do 2 de xaneiro de 2014, da Consellería de Cultura, Educación e Ordenación Universitaria, anúnciase a convocatoria para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios para o curso escolar 2013/14 (ED101C) (DOG núm. 7, do 13 de xaneiro).
Concluído o prazo de presentación de solicitudes, e realizados os trámites previstos na referida orde, a Comisión Central de Cualificación constituída ao abeiro da base oitava da convocatoria elevou a súa proposta definitiva de resolución.
O secretario xeral de Política Lingüística é competente para resolver o expediente, segundo o disposto na disposición adicional da Orde do 25 de xaneiro de 2012, de delegación de competencias nos órganos superiores e periféricos da Consellería de Cultura, Educación e Ordenación Universitaria (DOG núm. 27, do 8 de febreiro), en relación co procedemento de resolución das axudas establecido na base 13 da convocatoria.
De acordo con todo o indicado, con base na proposta elevada pola Comisión Central de Cualificación,
Aceptar a proposta presentada pola comisión en todo o seu contido, e conceder as axudas nos termos que figuran como anexo a esta resolución, no cal se inclúe, por provincias, a relación de centros admitidos, con indicación da puntuación concedida e o financiamento definitivo asignado a cada proxecto, así como a relación de centros excluídos, con indicación das causas que determinaron a súa exclusión.
Santiago de Compostela, 26 de maio de 2014
RESOLUCIÓN do 20 de maio de 2014 pola que se dá publicidade aos convenios de colaboración subscritos polo Consello no primeiro cuadrimestre do ano 2014.
Consello da Cultura Galega — III. Outras disposicións — 05/06/2014

Para os efectos previstos no artigo 11 da Lei 4/2006, do 30 de xuño, de transparencia e de boas práticas na Administración pública galega, acórdase darlle publicidade aos convenios de colaboración subscritos polo Consello da Cultura Galega no primeiro cuadrimestre do ano 2014, os cales se relacionan no anexo a esta resolución.
Santiago de Compostela, 20 de maio de 2014
RESOLUCIÓN do 2 de xuño de 2014 pola que se redistribúen os créditos orzamentarios por tipo de destinatarios para o exercicio 2015 das axudas do Igape á primeira implantación promocional conxunta no exterior (Plan Primex), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013.
Instituto Galego de Promoción Económica — III. Outras disposicións — 06/06/2014

Mediante Resolución do 26 de novembro de 2013 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape á primeira implantación promocional conxunta no exterior (Plan Primex), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013 (DOG nº 229, do 29 de novembro de 2013) e procedeuse á súa convocatoria para o exercicio 2014, en réxime de concorrencia non competitiva.
Na dita resolución, no seu punto cuarto, establécese a súa dotación orzamentaria, así como que o director xeral do Igape poderá ampliar os créditos e modificar as partidas orzamentarias, logo de declaración de dispoñibilidade dos créditos nos termos referidos no artigo 30.2 do Decreto 11/2009, mediante resolución publicada para o efecto.
Tendo en conta o número de solicitudes recibidas por tipo de destinatario e tratando de dar resposta á demanda de axuda, semella oportuno redistribuír os créditos orzamentarios segundo os destinatarios das axudas establecidas nestas bases.
Na súa virtude e de conformidade coas facultades que teño conferidas,
Único. Redistribúense os créditos orzamentarios por tipo de destinatario para as axudas do Igape á primeira implantación promocional conxunta no exterior (Plan Primex), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013 (DOG nº 229, do 29 de novembro de 2013), quedando establecidos do seguinte xeito:
Santiago de Compostela, 2 de xuño de 2014
RESOLUCIÓN do 27 de maio de 2014 pola que se publica a oferta de emprego público do persoal docente e investigador para o ano 2014.
Universidade da Coruña — III. Outras disposicións — 06/06/2014

Conforme o disposto no artigo 70 da Lei 7/2007, do 12 de abril, do Estatuto básico do empregado público; no artigo 21 da Lei 22/2013, do 23 de decembro, de orzamentos xerais do Estado para o ano 2014; nos artigos 13 e 36 da Lei 11/2013, do 29 de decembro, de orzamentos xerais da Comunidade Autónoma de Galicia para o ano 2014, así como nos estatutos da Universidade da Coruña (UDC) e no acordo do Consello de Goberno do 30 de xaneiro de 2014 polo que se aproba o procedemento para a elaboración do Plan de organización docente 2014/2015, logo da negociación cos órganos de representación do persoal docente e investigador,
Primeiro. Publicar a oferta de emprego público (OPE) do persoal docente e investigador da UDC para o ano 2014.
Segundo. Esta OPE inclúe as necesidades de recursos humanos de carácter permanente no ámbito docente e investigador con asignación orzamentaria que non poden ser cubertas cos efectivos de persoal existentes, segundo se detalla no anexo, dentro do contexto global de restrición orzamentaria que afecta todas as administracións públicas.
Terceiro. Por Resolución do 6 de maio de 2014, conxunta da Secretaría Xeral de Universidades e da Dirección Xeral de Planificación e Orzamentos, foi autorizada esta oferta de emprego público.
Cuarto. As convocatorias dos concursos de acceso derivados desta oferta publicaranse no
Diario Oficial de Galicia
para garantir a publicidade exixida no artigo 48.3 da Lei 6/2001, do 21 de decembro, de universidades, e executaranse dentro do prazo máximo previsto no artigo 70 do Estatuto básico do empregado público.
A Coruña, 27 de maio de 2014
CORRECCIÓN de erros. Resolución do 19 de marzo de 2014 pola que se publica o plan de estudos de máster universitario en Materiais Complexos: Análise Térmica e Reoloxía pola Universidade da Coruña.
Universidade da Coruña — III. Outras disposicións — 06/06/2014

Advertido erro na dita resolución, publicada no Diario Oficial de Galicia nº 80, do 28 de abril de 2014, é necesario facer a seguinte corrección:
Na páxina 19300, onde di:
Debe dicir:
RESOLUCIÓN do 19 de maio de 2014, da Xefatura Territorial de Pontevedra, pola que se modifica o anexo A da Resolución do 3 de febreiro de 2014 pola que se aproba a renovación do Plan de aproveitamento específico da anguía na desembocadura do río Ulla para o ano 2014.
Consellería de Medio Ambiente, Territorio e Infraestruturas — III. Outras disposicións — 06/06/2014

Antecedentes de feito.
Primeiro. O 3 de febreiro de 2014, a Xefatura Territorial da Consellería de Medio Ambiente, Territorio e Infraestruturas en Pontevedra aprobou a resolución da renovación do Plan de aproveitamento específico da anguía na desembocadura do río Ulla para o ano 2014, publicada no DOG nº 33, do 18 de febreiro de 2014.
Segundo. Esta resolución recolle determinadas previsións relativas a este aproveitamento específico e, entre elas, prevé no anexo A a relación de embarcacións e membros participantes no Plan de aproveitamento da anguía no río Ulla para o ano 2014.
Terceiro. O Servizo de Planificación da Subdirección de Investigación e Apoio Científico-Técnico da Consellería do Medio Rural e do Mar propón, mediante informe do 7 de abril de 2014, determinadas modificacións relativas ao anexo A da Resolución do 3 de febreiro de 2014, con base na revisión dos antecedentes de plans anteriores. Estas modificacións que se propoñen non producen, en ningún caso, incremento no esforzo de pesca histórico no aproveitamento da anguía no río Ulla.
Fundamentos de dereito.
Primeiro. A normativa de aplicación para a resolución deste procedemento vén determinada polo Decreto 130/2011, do 9 de xuño, polo que se regula a pesca profesional da anguía nas augas continentais competencia da Comunidade Autónoma de Galicia, así como pola Lei 7/1992, do 24 de xullo, de pesca fluvial de Galicia, e polo Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio.
Segundo. O artigo 9 do Decreto 130/2011, do 9 de xuño, prevé que a resolución de renovación dun plan de aproveitamento específico de anguía corresponde ás xefaturas territoriais con competencia en materia de pesca fluvial. En consecuencia, a competencia para modificación dunha resolución de renovación nesta materia corresponde igualmente ao dito xefe territorial.
Visto o expediente e de acordo co exposto dítase a seguinte
Modifícase a Resolución do 3 de febreiro de 2014 pola que se aproba a renovación do Plan de aproveitamento específico da anguía na desembocadura do río Ulla para o ano 2014, cuxo anexo A queda redactado tal e como se recolle nesta resolución.
Esta resolución non esgota a vía administrativa e contra ela poderá interpor recurso de alzada ante o conselleiro de Medio Ambiente, Territorio e Infraestruturas no prazo dun mes contado a partir do día seguinte ao da súa publicación, de acordo co disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Pontevedra, 19 de maio de 2014
ORDE do 3 de xuño de 2014 pola que se modifica a Orde do 16 de decembro de 2013 pola que se establecen as normas de pesca nas augas continentais da Comunidade Autónoma de Galicia durante a tempada de 2014.
Consellería de Medio Ambiente, Territorio e Infraestruturas — III. Outras disposicións — 05/06/2014

Os artigos 46 e 47 do Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio, recollen a obriga da Administración de adoptar, mediante unha orde anual, as normas xerais de pesca fluvial de distintas especies ictícolas e dos demais seres vivos que habitan as augas continentais de Galicia.
En cumprimento do anterior, no
Diario Oficial de Galicia
número 248, do 30 de decembro de 2013, publicouse a Orde do 16 de decembro de 2013 pola que se establecen as normas de pesca nas augas continentais da Comunidade Autónoma de Galicia durante a tempada de 2014.
Entre as normas da tempada 2014 atópase o establecemento dunha cota anual de salmón no río Ulla. Esta cota anual vén sendo establecida conforme os datos poboacionais recollidos e analizados polo Servizo Provincial de Conservación da Natureza de Pontevedra.
Coa información dispoñible no momento de redactar a orde citada, a cota anual de captura no río Ulla estableceuse en 40 salmóns. Non obstante, coa información dispoñible a día de hoxe, en particular os datos de remonte de reprodutores de salmón, os indicadores de abundancia poboacional atópanse por riba das previsións realizadas a finais do ano pasado. Por tal motivo, o Servizo Provincial de Conservación da Natureza de Pontevedra propón un incremento da cota de captura anual do río Ulla en 10 salmóns.
En virtude do anterior, en concordancia co disposto no artigo 27.15 do Estatuto de autonomía, e en uso das atribucións que me confire a Lei 1/1983, do 22 de febreiro, de normas reguladoras da Xunta e a súa Presidencia,
Artigo único
Modificase o artigo 1, número 2, alínea c), da Orde do 16 de decembro de 2013 pola que se establecen as normas de pesca nas augas continentais da Comunidade Autónoma de Galicia durante a tempada de 2014, no referente á cota anual de captura no río Ulla, que queda establecida en 50 salmóns.
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
e manterase vixente ata a publicación da orde correspondente á tempada de 2015.
Santiago de Compostela, 3 de xuño de 2014
RESOLUCIÓN do 16 de maio de 2014, da Xefatura Territorial de Vigo, pola que se procede á publicación das subvencións concedidas a entidades xuvenís de ámbito provincial, en virtude da Orde do 11 de abril de 2013, en que se establecen as bases que rexen as axudas enmarcadas no programa Iniciativa Xove.
Consellería de Traballo e Benestar — III. Outras disposicións — 04/06/2014

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, no que se fixa a estrutura orgánica da Vicepresidencia e das consellerías da Xunta de Galicia, e o Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar, e de acordo co disposto no artigo 14.4 da Orde do 11 de abril de 2013 pola que se establecen as bases que rexen as axudas enmarcadas no programa Iniciativa Xove e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas a entidades xuvenís do ámbito provincial de Pontevedra, mediante resolución da xefa territorial, por delegación da conselleira de Traballo e Benestar, segundo o disposto na disposición adicional segunda da Orde do 11 de abril de 2013. A relación de subvencións concedidas atópase no anexo desta resolución.
Vigo, 16 de maio de 2014.
ORDE do 6 de maio de 2014 pola que se crea e integra na Rede de bibliotecas de Galicia a Biblioteca Pública Municipal Rego da Balsa de Carballo.
Consellería de Cultura, Educación e Ordenación Universitaria — III. Outras disposicións — 04/06/2014

Vista a proposta do secretario xeral de Cultura e de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Crear e integrar na Rede de bibliotecas de Galicia a Biblioteca Pública Municipal Rego da Balsa de Carballo.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centro.
Terceiro. O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 6 de maio de 2014
ORDE do 13 de maio de 2014 pola que se rectifican os datos do Rexistro de Escolas de Música e Danza da Comunidade Autónoma de Galicia da Escola de Música Sementeira, do concello de Cambre.
Consellería de Cultura, Educación e Ordenación Universitaria — III. Outras disposicións — 04/06/2014

Por Orde da Consellería de Cultura, Educación e Ordenación Universitaria do 12 de febreiro de 2014, publicada no DOG do 26 de febreiro, autorízase a inclusión no Rexistro de Escolas de Música e Danza da Comunidade Autónoma de Galicia da Escola de Música Sementeira, do concello de Cambre.
O representante da titularidade da devandita escola, mediante escrito dirixido a esta consellería, rexistrado o día 25 de marzo de 2014, solicita a rectificación dos datos da escola de música, relativos ao enderezo, titularidade e á denominación específica, achegando copia dos estatutos da asociación vixentes na data da orde que autoriza a inclusión no rexistro da escola.
Por canto antecede e de conformidade co artigo 105.2 da Lei 30/1992, do 26 de novembro, de réxime xurídico das administracións públicas e do procedemento administrativo común,
Artigo único. Modificar a Orde do 12 de febreiro de 2014 e rectificar os seguintes datos do rexistro da escola de música:
Domicilio: O Souto, nº 8, baixo.
Titular: Asociación Sementeira Cambre.
Denominación: Escola de Música Sementeira de Cambre.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 13 de maio de 2014
CORRECCIÓN de erros. Orde do 16 de abril de 2014 pola que se regulan as condicións dos ingresos e traslados en servizos prestados en centros propios ou concertados, no ámbito da atención á dependencia e da promoción da autonomía persoal.
Consellería de Traballo e Benestar — III. Outras disposicións — 02/06/2014

Advertidos erros na orde antes citada, publicada no Diario Oficial de Galicia nº 91, do 14 de maio de 2014, cómpre facer as seguintes correccións:
Na páxina 21603, no artigo 41, punto 2, onde di: «2. Cando a baixa se produza por calquera das circunstancias a que se refiren as letras b), c), d), g),h) ou j), deberá garantirse, en todo caso, a audiencia previa da persoa interesada», debe dicir: «2. Cando a baixa se produza por calquera das circunstancias a que se refiren as letras b), c), d), g), i) ou j) deberá garantirse, en todo caso, a audiencia previa da persoa interesada».
RESOLUCIÓN do 8 de maio de 2014, da Dirección Xeral de Traballo e Economía Social, pola que se fai público o esgotamento do crédito orzamentario e se dá publicidade ás axudas concedidas ao abeiro da Orde do 19 de agosto de 2013 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2013 (Diario Oficial de Galicia número 159, do 22 de agosto).
Consellería de Traballo e Benestar — III. Outras disposicións — 02/06/2014

A Orde do 19 de agosto de 2013 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede a súa convocatoria para o ano 2013, establece na súa disposición adicional cuarta que a concesión das axudas e subvencións previstas para o ano 2013 estará suxeita á existencia de crédito orzamentario e que, de ser o caso, de acordo co disposto no artigo 31.4 da Lei 9/2007, do 13 de xuño, de subvencións de Galicia, se publicará mediante resolución da persoa titular da Dirección Xeral de Traballo e Economía Social o esgotamento do crédito orzamentario asignado.
O crédito orzamentario que financiaba a dita orde de convocatoria era de 15.574.646,94 euros.
Unha vez resoltas as solicitudes, seguindo a data de presentación no rexistro correspondente, ao abeiro da Orde do 19 de agosto ata o citado importe, constátase que se esgotou o orzamento dispoñible para a concesión das axudas.
Por outra banda, o artigo 15.1 da Lei 9/2007, do 13 de xuño, de subvencións de Galicia sinala que «os órganos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou as finalidades da subvención».
En virtude do exposto anteriormente e no uso das facultades que teño atribuídas,
Artigo 1
Publicar o esgotamento do crédito dispoñible para as axudas convocadas pola Orde do 19 de agosto de 2013 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2013.
A última solicitude resolta favorablemente foi o expediente TR 341D 2013/764-1 que foi presentado o 10 de setembro de 2013 ás 13.36 horas.
Artigo 2
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.04.322C.470.1 e 12.04.322C 472.2, ao abeiro da Orde do 19 de agosto de 2013 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2013.
Estas axudas son cofinanciables polo Fondo Social Europeo nunha porcentaxe do 80 por cento, no eixo 1 e tema prioritario 68 do Programa operativo FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007 no marco de programación 2007-2013.
Santiago de Compostela, 8 de maio de 2014
DECRETO 62/2014, do 28 de maio, polo que se nomea reitor magnífico da Universidade de Santiago de Compostela o profesor doutor Juan Manuel Viaño Rey.
Consellería de Cultura, Educación e Ordenación Universitaria — II. Autoridades e persoal — 04/06/2014

A Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, regula no seu artigo 20 a forma de elección do reitor e dispón que será nomeado polo órgano correspondente da comunidade autónoma.
Pola súa banda, os estatutos da Universidade de Santiago de Compostela, aprobados polo Decreto 14/2014, do 30 de xaneiro, dispoñen no seu artigo 83, que o reitor será elixido pola comunidade universitaria mediante elección directa e sufraxio universal libre e secreto e nomeado polo órgano correspondente da Xunta de Galicia.
En virtude do disposto no artigo 20.2 da Lei orgánica de universidades, e nos estatutos da propia universidade, tivo lugar, o día 25 de abril de 2014, un novo proceso electoral para a elección de reitor.
Na Consellería de Cultura, Educación e Ordenación Universitaria recibiuse certificación da secretaria xeral da Universidade de Santiago de Compostela en que consta que o día 8 de maio de 2014 foi proclamado reitor electo o profesor Juan Manuel Viaño Rey.
Na súa virtude, en uso das atribucións que me confire a Lei 1/1983, do 22 de febreiro, reguladora da Xunta e da súa Presidencia, por instancia da Universidade de Santiago de Compostela, por proposta do conselleiro de Cultura, Educación e Ordenación Universitaria e logo de deliberación do Consello da Xunta de Galicia, na súa reunión do día vinte e oito de maio de dous mil catorce,
Artigo único. Nomear reitor magnífico da Universidade de Santiago de Compostela o profesor doutor Juan Manuel Viaño Rey.
Santiago de Compostela, vinte e oito de maio de dous mil catorce
ORDE do 5 de xuño de 2014 pola que se modifica o prazo de presentación da licenza municipal de obra e dos diferentes permisos administrativos previstos na Orde do 30 de decembro de 2013 pola que se convocan para o ano 2014 as axudas para a modernización das explotacións agrarias, para a incorporación de mozos á actividade agraria e para o fomento de instalacións e equipamentos agrarios en réxime asociativo, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013.
Consellería do Medio Rural e do Mar — III. Outras disposicións — 12/06/2014

Na Orde do 30 de decembro de 2013 (publicada no DOG núm. 14, do 22 de xaneiro de 2014) pola que se convocan para o ano 2014 as axudas para a modernización das explotacións agrarias, para a incorporación de mozos á actividade agraria e para o fomento de instalacións e equipamentos agrarios en réxime asociativo, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, establécese, no seu artigo 13.2, un prazo para presentar a licenza municipal de obra e o resto de permisos administrativos para as solicitudes correspondentes a esa convocatoria: como máis tarde, ata o 15 de xuño de 2014.
E ante as peticións de diferentes organismos para prolongar o dito prazo co fin de poder emitir os preceptivos permisos, cómpre ampliar o referido prazo de presentación da licenza municipal e o resto de permisos administrativos.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, reguladora da Xunta e da súa Presidencia,
Artigo único
A data de presentación da licenza municipal e resto de permisos administrativos prevista no punto 2 do artigo 13 da Orde do 30 de decembro de 2013 ata o 15 de xuño de 2014, amplíase ata o 30 de xuño de 2014, inclusive.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de xuño de 2014
RESOLUCIÓN do 2 de xuño de 2014 pola que se convoca un curso de capacitación para a escala básica, categoría de oficial, dos corpos de policía local.
Academia Galega de Seguridade Pública — III. Outras disposicións — 12/06/2014

Dentro do programa de actividades que a Academia Galega de Seguridade Pública ten previsto realizar no ano 2014, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase o desenvolvemento dun curso de capacitación para a escala básica, na categoría de oficial dos corpos de policía local, segundo o previsto no artigo 45 da Lei 4/2007, do 20 de abril, de coordinación das policías locais, e nos artigos 38 e 39 do Decreto 243/2008, do 16 de outubro, que se deberá desenvolver conforme as seguintes bases:
Obxectivos.
Mellorar o compromiso profesional de servizo público aos cidadáns, baixo parámetros actitudinais de eficacia e de ética policial.
Facilitarlles aos alumnos unha actualización xurídico-normativa e de operativa profesional que lles permita un mellor exercicio da súa función.
Dotalos das ferramentas de coñecemento necesarias para a organización e estruturación adecuada dos recursos humanos e dos medios materiais de que dispoñan.
Destinatarios/as.
Persoal dos corpos de policía local que superaron o proceso selectivo para a categoría de oficial e que non realizasen este curso.
Inscrición.
A inscrición dos/as participantes será totalmente gratuíta.
Prazas.
Sen límite.
Solicitudes.
1. Os concellos deberán remitir un escrito á Academia Galega de Seguridade Pública en que soliciten a participación no curso da/s persoa/s que se atopen nesta situación, para efectuar a correspondente reserva de praza para a realización do dito curso.
2. O prazo para a remisión de escritos rematará o día 5 de setembro de 2014.
Duración e contido.
O curso terá unha duración de 250 horas lectivas e desenvolverase de maneira presencial na Academia Galega de Seguridade Pública.
Este curso contén os seguintes módulos:
– Módulo I: módulo operativo.
– Módulo II: módulo xurídico.
– Módulo III: módulo técnico.
– Módulo IV: módulo administrativo.
– Módulo V: módulo de comunicación.
– Módulo VI: módulo práctico.
Datas.
O curso realizarase do 15 de setembro ao 31 de outubro de 2014.
Desenvolvemento do curso.
Os alumnos da Academia Galega de Seguridade Pública, durante o seu período de permanencia nesta, rexeranse polo seu regulamento de réxime interior, publicado pola Orde do 4 de febreiro de 2009, da Consellería de Presidencia, Administracións Públicas e Xustiza, no DOG número 30, do 12 de febreiro de 2009.
Certificado.
Unha vez superado este curso, a Agasp emitirá un informe ao concello correspondente en que certifique esta circunstancia, de maneira que se poida proceder ao nomeamento como funcionario de carreira e á toma de posesión como oficial do corpo de policía local.
Modificacións.
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 2 de xuño de 2014
CORRECCIÓN de erros. Orde do 7 de maio de 2014 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro e se procede á convocatoria para o ano 2014.
Consellería de Traballo e Benestar — III. Outras disposicións — 12/06/2014

Advertido erro na Orde do 7 de maio de 2014 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro e se procede á convocatoria para o ano 2014, publicada no Diario Oficial de Galicia número 95, do 20 de maio de 2014, procédese a efectuar a oportuna corrección. No artigo 8, número 5, páxinas 22598 e 22599, onde di:
«a) Municipal: ata un máximo de 3 puntos.
b) Comarcal: ata un máximo de 5 puntos.
c) Provincial: ata un máximo de 7 puntos.
d) Pluriprovincial: ata un máximo de 10 puntos.
e) Autonómico: ata un máximo de 15 puntos.»
Debe dicir:
«a) Municipal: ata un máximo de 3.
b) Comarcal: ata un máximo de 5.
c) Provincial: ata un máximo de 7.
d) Pluriprovincial: ata un máximo de 10.
e) Autonómico: ata un máximo de 15.»
RESOLUCIÓN do 2 de xuño de 2014, da Dirección Xeral de Comercio, pola que se dá publicidade ás axudas concedidas ao abeiro da Orde do 14 de xaneiro de 2014, pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro para a dinamización dos centros comerciais abertos e prazas de abastos de Galicia, e se procede á súa convocatoria (IN 219A).
Consellería de Economía e Industria — III. Outras disposicións — 10/06/2014

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 21 das bases reguladoras da orde, procédese á publicación das subvencións concedidas por resolución do conselleiro de Economía e Industria, relacionadas no anexo.
Norma reguladora: Orde do 14 de xaneiro de 2014 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a dinamización dos centros comerciais abertos e prazas de abastos de Galicia e se procede á súa convocatoria (IN 219).
Crédito orzamentario: 1.887.190,45 euros.
Aplicación orzamentaria: 08.02.751A 781.1.
Santiago de Compostela, 2 de xuño de 2014